Il-grupp Trail Makers qegħdin iqattgħu tmiem il-ġimgħa jimxu bla ma jieqfu lejl u nhar, b'risq id-Dar tal-Providenza. Filmat: Trid tmur timxi għad-Dar tal-Providenza? Il-mixja toħodhom madwar il-kosta ta' Malta mid-Dar tal-Providenza fis-Siġġiewi, għat-Tramuntana, u mbagħad lura għan-Nofsinhar ta' Malta sakemm għada jerġgħu jaslu fid-Dar tal-Providenza s-Siġġiewi. Il-mixja bdiet illum u għandha tibqa' għaddejja s'għada, saħansitra tul il-lejl. Minkejja xi waqfiet qosra għall-ikel, il-mixja ma tiqafx. Dan qed isir sabiex jinġabru l-flus għad-Dar tal-Providenza. Il-pubbliku jista' jagħmel donazzjoni billi jaċċessa dan is-sit, jew billi jagħti donazzjoni lill-parteċipanti jekk jinzertahom waqt il-mixja.